
Tisztelt Képviselő-testület!

I. Előzmények:

Fót Város Önkormányzata 1/1 tulajdonában lévő Fót, Vörösmarty tér 5. szám alatti 1123/1 hrsz-ú, kivett áruház megnevezésű 4642 m2 terület, az ingatlanon található áruház évek óta üres, kihasználatlan, a bérbeadás útján történő hasznosítására tett kísérletek nem vezettek eredményre. Ugyanakkor a Fót főterére készített koncepció terv továbbra is kereskedelmi létesítmény elhelyezését irányozza elő ezen a területen, amely képes korszerű módon kiszolgálni a lakosság jogos igényeit. A központi elhelyezkedés és a műemléki környezet azt indokolja, hogy az épület tömege, homlokzatának kialakítása a városképbe illeszkedjen, és mind anyaghasználatát, mind megjelenését tekintve építészeti értéket képviseljen. Ezért Fót Város Önkormányzata Képviselő-testülete 187/2022.(IX.29.) KT-határozatában az üzletközpont építészeti és tartószerkezeti tervei elkészíttetését határozta el. Az üzletház értékesítésének tárgyában a Képviselő-testület 234/2023.(XII.14.) határozatában felkérte a polgármestert, hogy a HÉSZ módosításának hatályba lépését követően haladéktalanul terjessze elő az ingatlan értékesítését. A 106/2024.(V.31.) KT-határozatban döntés született a 1123/1 hrsz, 2151 Fót, Vörösmarty tér 5. szám alatti ingatlan (un. Dózsa ABC) és az ingatlanra tervezett Fóti Fátyol Üzletház terveinek értékesítésére kiírandó pályázatról, és a nyertes pályázóval a szerződés megköttetésről, a nyertes az S. Bedi Kft. (1117 Budapest, Fehérvári úti vásárcsarnok I/9-11. Kőrösy József utca 7-9.) lett.

II. A döntéshez szükséges információk, tájékoztatások:

Az ingatlan értékesítésére kiírt pályázatban szerepelt, hogy a vevő köteles azt a külső homlokzati megjelenést és anyaghasználatot megvalósítani, amelyet az Önkormányzat megterveztetett, és ennek érdekében az ingatlan mellett jogosult és köteles megvásárolni az elkészült terveket is. Az Önkormányzat az értékesítésre kiírt pályázatig a tervezési feladatok közül a Felmérési Dokumentáció, a Történeti Áttekintés és Értékvizsgálat, a Vázlatterv, az Építési Engedélyezési Terv és a Kiviteli Terv elkészítésére adott megbízást, azzal, hogy a majdani vevőnek az épülettel kapcsolatos konkrét céljai ismeretében születhet döntés egyes szakági tervek elkészítéséről. Az üzletközpont tervezésének költsége 71.000.000, -Ft +Áfa, valamint a tervezéshez szükséges statikai szerkezeti feltárási munkák költsége 2.365.000.-Ft +Áfa.
[bookmark: _Hlk150417454]
Az építési engedélyezési tervek elkészültek, ám a HÉSZ módosítást követően kerülnek engedélyeztetésre, mivel a tervek a HÉSZ módosítás figyelembevételével készültek. A kiviteli terveket az ingatlan értékesítését követően kell, hogy elkészítse a tervező.

Fóti Fátyol Üzletház tekintetében alkalmazni szükséges az épített környezet alakításáról és védelméről szóló 1997. évi LXXVIII. törvény IV./A. fejezet „Fenntarthatósági szempontok érvényesítése egyes kereskedelmi építmények engedélyezése vonatkozásában” cím alatt szabályozottakat (un. pláza stop rendelkezések) ami az építési engedély megszerzésének feltétele.

A tervező feladatai, melyek az építési engedélyezési tervhez készítendőek: 

1. 1997. évi LXXVIII. törvény IV./A. fejezet (plázastop) munkarész
1. építészeti rész feladatok
1. villamos szakági terv
1. épületgépész szakági terv
1. előzetes energetika
1. tűzvédelem 
1. környezetvédelem
1. lift tervezése
Az értékesítés biztosítéka, hogy a kívánt üzletház funkciót meg lehessen valósítani a telken, ezért az építési engedély megszerzéséhez kötött az adásvételi szerződés hatályosulása. A szerződés ilyen módon került előkészítésre.

Az épített környezet alakításáról és védelméről szóló 1997. évi LXXVIII. törvény IV./A. fejezetében meghatározott építészeti tervdokumentáció elkészítése speciális építészeti feladat, melyet ismereteink szerint kevesen készítenek az országban. 

A 177/2021 (IX.30.) KT-határozat Fót Város Önkormányzata és Fóti Közös Önkormányzati Hivatal Beszerzési és Versenyszabályzat értékhatára szerint versenyeztetés keretében kell dönteni a tervezőről, így három tervező részére került megküldésre az ajánlattételi felhívás. A versenyeztetési eljárás eredményeképpen a nyertes pályázó Winkler György tervező irodája lett, amely már több hasonló tervet sikeresen készített el és engedélyeztetett.

A tervezői ajánlat az előterjelsztés 1. sz. melléklete.

Fentiek alapján az alábbi határozati javaslatot terjesztem a Tisztelt Képviselő-testület elé:

[bookmark: _Hlk20984187]III. Határozati javaslat:
…/2024.(IX.26.) KT-határozat

1./ Fót Város Önkormányzat Képviselő-testülete úgy dönt, hogy megbízza Winkler és Társa Kereskedelmi és Szolgáltató Bt.-t, hogy a Fót Város Önkormányzata 1/1 tulajdonában lévő, Fót 1123/1 hrsz-ú ingatlan (címe: 2151 Fót, Vörösmarty tér 5. szám) és az üzletközpont terveivel kapcsolatosan készítse el a szakági tervezést.

2./ Fót Város Önkormányzat Képviselő-testülete felkéri a Polgármestert, hogy írja alá tervezési szerződést.

Felelős: polgármester 

Határidő: 1./ pont: azonnal.; 2./ pont: 2024. október 15. 

Jogszabályi hivatkozás: 
· Fót Város Önkormányzat Képviselő-testületének 9/2020.(IX.28.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról 57. § h) (minősített többség)
· Fót Város Önkormányzat Képviselő-testületének 10/2023. (III.31.) önkormányzati rendelete az Önkormányzat vagyonáról és a vagyongazdálkodás szabályairól
· 177/2021 (IX.30.) KT-határozat Fót Város Önkormányzata és Fóti Közös Önkormányzati Hivatal Beszerzési és Versenyszabályzata
· A nemzeti vagyonról szóló 2011. évi CXCVI. törvény
· Az általános forgalmi adóról szóló 2007. évi CXXVII. törvény

Az előterjesztés mellékletei:
· tervezői ajánlat

